
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


I 


ΑΘΗΝΑ 

29 ΝΟΕΜΒΡΙΟΥ 1991 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

989 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση της θητείας των αιρετών μελών που μετέχουν στα όρ¬ 
γανα Διοίκησης Προγραμματισμού και Ελέγχου που θεσμοθε¬ 
τούνται με τα άρθρα 3, 5, 7 και 14 των Π.Δ. 58/1985 και 59/ 

1985 (Α-22). 1 

Εγγραφές - μετεγγραφές ποδοσφαιριστών Επαγγελματικού ποδο¬ 
σφαίρου - Κατηγορίες αυτών. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 21729 (1) 


Παράταση της θητείας των αιρετών μελών που μετέχουν στα όργανα 

Διοίκησης Προγραμματισμού και Ελέγχου που θεσμοθετούνται με 

τα άρθρα 3,5, 7 και 14 των Π.Δ. 58/1985 και 59/1985 (Α-22). 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση των επιχει¬ 
ρήσεων δημόσιου χαρακτήρα ή κοινής ωφέλειας» (Α-80). 

2. Τη διάταξη του άρθρου 56 του Ν. 1731/1987 «Ρυθμίσεις στην 
άμεση και έμμεση φορολογία και άλλες διατάξεις» (Α-161). 

3. Τις διατάξεις των Προεδρικών Διαταγμάτων 58/1985 και 59/ 
1985 «Δομή, ρόλος και τρόπος διοίκησης και λειτουργίας» των κοινω¬ 
νικοποιημένων Επιχειρήσεων Ο.Τ.Ε. και Ο.Σ.Ε. αντίστοιχα (Α-22). 

4. Τις διατάξεις του Προεδρικού Διατάγματος 501/1991 «Τροπο¬ 
ποίηση των υπ’ αριθμ. 57/1985, 58/1985 και 59/1985 Προεδρι¬ 
κών Διαταγμάτων «δομή, ρόλος και τρόπος διοίκησης και λειτουργίας 
των κοινωνικοποιημένων Επιχειρήσεων Δ.Ε.Η., Ο.Τ.Ε., Ο.Σ.Ε. αντί¬ 
στοιχα (Α-181). 

5. Την ανάγκη παράτασης της θητείας των αιρετών μελών που μετέ¬ 
χουν στα όργανα διοίκησης, προγραμματισμού και ελέγχου (ΑΣΚΕ, 
ΠΕΣΚΕ, Δ.Σ. και Κ.Ε.Σ.) του Οργανισμού Τηλεπικοινωνιών Ελλάδος 
(Ο.Τ.Ε.) και του Οργανισμού Σιδηροδρόμων Ελλάδος (Ο.Σ.Ε,), μέχρι 
του χρόνου εκλογής των νέων εκπροσώπων των εργαζομένων, αποφα¬ 
σίζουμε: 

Παρατείνουμε τη θητεία των αιρετών μελών που μετέχουν στα όρ¬ 
γανα διοίκησης, προγραμματισμού και ελέγχου ήτοι: στην Αντιπροσω¬ 
πευτική Συνέλευση Κοινωνικού Ελέγχου (Α.Σ.Κ.Ε.), στις Περιφερεια¬ 
κές Συνελεύσεις Κοινωνικού Ελέγχου (Π.Ε.Σ.Κ.Ε.), στο Διοικητικό 
Συμβούλιο (Δ.Σ.) και στο Κεντρικό Εργασιακό Συμβούλιο (Κ.Ε.Σ.) του 
Οργανισμού Τηλεπικοινωνιών Ελλάδος (Ο.Τ.Ε.) και του Οργανισμού 
Σιδηροδρόμων Ελλάδος (Ο.Σ.Ε.) μέχρις ότου εκλεγούν οι νέοι εκπρό¬ 
σωποι των εργαζομένων σύμφωνα με τη διαδικασία που προβλέπεται 
στην παράγραφο 2 του άρθρου 8 των Προεδρικών Διαταγμάτων 58/ 
1985 και 59/1985 αντίστοιχα, σε συνδυασμό με το άρθρο 14Α των 


ιδίων παραπάνω Προεδρικών Διαταγμάτων. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Νοεμβρίου 1991 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΥΘΥΜΙΟΣ ΧΡΙΣΤΟΔΟΥΛΟΥ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. 41167 (2) 

Εγγραφές - μετεγγραφές ποδοσφαιριστών Επαγγελματικού ποδοσφαί¬ 
ρου - Κατηγορίες αυτών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 64 του Ν. 1958/1991 «Τμήματα Αμει- 
βομένων αθλητών - Αθλητικές ανώνυμες εταιρείες και άλλες διατάξεις». 

2. Τα υπ’ αριθ. πρωτ. 15146/15.11.1991 της ΕΠΟ, 8033/ 
7.11.1991 της ΕΠΑΕ και 121/21.11.1991 του ΠΣΑΠ. 

3. Επιλύοντες τις σημειωθείσες μεταξύ των ανωτέρω ενδιαφερομέ¬ 
νων μερών διαφωνίες, αποφασίζουμε: 

ΚΑΝΟΝΙΣΜΟΣ ΤΠ’ ΑΡΙΘ. 1 

«Εγγραφές - μετεγγραφές ποδοσφαιριστών Επαγγελματικού ποδοσφαί¬ 
ρου - Κατηγορίες αυτών» 

Άρθρο 1 

Κατηγορίες ποδοσφαιριστών επαγγελματικού ποδοσφαίρου 
Κάθε Π.Α.Ε. διατηρεί στη δύναμή της: 
α) Επαγγελματίες ποδοσφαιριστές 
β) Ημιεπαγγελματίες ποδοσφαιριστές και 
γ) Εκπαιδευομένους ερασιτέχνες ποδοσφαιριστές. 

Άρθρο 2 

Ένταξη στην κατηγορία των ημιεπαγγελματιών ποδοσφαιριστών 
Στην κατηγορία των ημιεπαγγελματιών ποδοσφαιριστών εντάσσο¬ 
νται μόνο ερασιτέχνες ποδοσφαιριστές που προέρχονται από οποιοδή- 
ποτε αθλητικό σωματείο ή από Τμήμα Εκπαιδευομένων Ποδοσφαιρι¬ 
στών οποιασδήποτε Π.Α.Ε. 

Άρθρο 3 

Ίδρυση Τμημάτων Εκπαιδευομένων 
Ποδοσφαιριστών (Τ.Ε.Π.) 

Σε κάθε Π.Α.Ε. ιδρύεται και λειτουργεί υποχρεωτφιά ειδικό τμήμα 
εκπαίδευσης ποδοσφαιριστών ηλικίας 12 μέχρι 20 ετών. Οι εκπαιδευό¬ 
μενοι ποδοσφαιριστές διατηρούν τη φίλαθλη ιδιότητά τους, απαγορεύε¬ 
ται δε η λήψη από αυτούς οποιασδήποτε φύσης τακτικών ή εκτάκτων 
παροχών πέρα από τις επιτρεπόμενες στους φιλάθλους σύμφωνα με τις 
ισχύουσες κάθε φορά για τη φίλαθλη ιδιότητα διατάξεις. 

Άρθρο 4 

Αριθμός ποδοσφαιριστών κατά Π.Α.Ε. 

1. Κάθε Π.Α.Ε. δεν επιτρέπεται να διατηρεί στη δύναμή της περισσότε¬ 
ρους από 25 επαγγελματίες, ημιεπαγγελματίες και αλλοδαπούς ποδοσφαι¬ 
ριστές από τους οποίους μέχρι 4 μπορεί να είναι ημιεπαγγελματίες. 

2. Κάθε Π.Α.Ε. Α' Εθνικής κατηγορίας δεν μπορεί να διατηρεί στη 
δύναμή της περισσότερους από τρεις (3) αλλοδαπούς ποδοσφαιριστές, οι 
οποίοι υπολογίζονται στον αριθμό των είκοσι πέντε (25) επαγγελματιών 
ποδοσφαιριστών της προηγούμενης παραγράφου. 

3. Κάθε Π.Α.Ε. Β' Εθνικής κατηγορίας δεν μπορεί να διατηρεί στη 
δύναμή της περισσότερους από δύο (2) αλλοδαπούς ποδοσφαιριστές οι 
οποίοι υπολογίζονται στον αριθμό των είκοσι πέντε (25) επαγγελματιών 
ποδοσφαριστών της παραγράφου 1 του παρόντος άρθρου. Κατά την 
πρώτη εφαρμογή του παρόντος Κανονισμού και ειδικά στη μετεγγρα- 
φική περίοδο 1 - 15.12.91 επιτρέπεται η απόκτηση, του ενός αλλοδα¬ 
πού και από την περίοδο 1 - 15.7.92 άλλου ένα, ώστε από την ποδο¬ 
σφαιρική περίοδο 1992 - 93 το σύνολο των αλλοδαπών Ποδοσφαιρι¬ 
στών Π.Α.Ε. Β’ Εθνικής Κατηγορίας να είναι μέχρι δύο (2). 

4. Π.Α.Ε., που, κατά τους οικείους κανονισμούς υποβιβάζονται στη 
Β’ Εθνική κατηγορία διατηρούν και τον τυχόν τρίτο αλλοδαπό ποδο¬ 
σφαιριστή τους μέχρι τη λήξη του συμβολαίου του, δεν επιτρέπεται 
όμως η συμμετοχή αλλοδαπού σε κάθε αγώνα της ομάδας τους περισ¬ 
σοτέρων από δύο (2). 

5. Π.Α.Ε. που κατά τους οικείους κανονισμούς υποβιβάζονται στη Γ' 
Εθνική κατηγορία δεν επιτρέπεται να χρησιμοποιούν τους τυχόν αλλο¬ 
δαπούς ποδοσφαιριστές τους, οι οποίοι εγγράφονται υποχρεωτικά στον 
πίνακα των προς μετεγγραφή ποδοσφαιριστών. 

6. Ομογενείς ποδοσφαιριστές μέχρι την κατά τις κείμενες διατάξεις 
εξομοίωσή τους με "Ελληνες ποδοσφαιριστές μπορούν να αγωνίζονται 
ως αλλοδαποί σε τυχόν υπάρχουσες κενές θέσεις αλλοδαπών των προη¬ 
γούμενων παραγράφων. 

7. Ο αριθμός των εκπαιδευομένων ποδοσφαιριστών της κάθε Π.Α.Ε. 
δεν μπορεί να υπερβαίνει τους εκατόν είκοσι (120). 

8. Ειδικά για την Α' Εθνική κατηγορία μέχρι την 30.6.92 διατηρούν 
το δικαίωμα να έχουν στη δύναμή τους μέχρι 21 Έλληνες επαγγελμα- 
τίες μέχρι τρεις (3) αλλοδαπούς και μέχρι τέσσερις (4) ημιεπαγγελμα- 
τίες. 

Άρθρο 5 

Εγγραφές εκπαιδευομένων ποδοσφαιριστών στα Τ.Ε.Π. 

Για να εγγραφεί κάποιος ως εκπαιδευόμενος ποδοσφαιριστής πρέπει: 

α) Να έχει συμπληρώσει το 12ο έτος της ηλικίας του. Ως ημέρα γέν¬ 
νησης λαμβάνεται η 1η Ιανουάριου του έτους της γέννησης. Η ηλικία 
αποδεικνύεται από τη οικεία ληξιαρχική πράξη και σε περίπτωση έλλει¬ 
ψης από το οικείο μητρώο αρρένων. 

β) Να μην είναι εκπαιδευόμενος Ποδοσφαιριστής άλλης Π.Α.Ε. ούτε 
ποδοσφαιριστής σωματείου. 

Άρθρο 6 

Εγγραφές ημιεπαγγελματιών ποδοσφαιριστών 

Για να εγγραφεί κάποιος ως ημιεπαγγελματίας ποδοσφαιριστής πρέ¬ 
πει: 

α) να έχει συμπληρώσει το 16 έτος της ηλικίας του. Ως ημέρα γέννη¬ 
σης λαμβάνεται η 1η Ιανουάριου του έτους γέννησης. Η ηλικία αποδει- 
κνύεται από την οικεία ληξιαρχική πράξη γέννησης ή σε περίπτωση έλ¬ 
λειψης από το οικείο μητρώο αρρένων. 

β) Να είναι ερασιτέχνης ποδοσφαιριστής και να προέρχεται από 
οποιοδήποτε αθλητικό σωματείο ή από Τμήμα Εκπαιδευομένων ποδο¬ 
σφαιριστών οποιοσδήποτε Π.Α.Ε. 

γ) Να έχει συνάψει σύμβαση παροχής υπηρεσιών (συμβόλαιο) ημιε- 
παγγελματία σύμφωνα με τις κείμενες διατάξεις. 

Άρθρο 7 

Εγγραφές επαγγελματιών ποδοσφαιριστών 

Για να εγγραφεί κάποιος ως επαγγελματίας ποδοσφαιριστής πρέπει: 

α) Να έχει συμπληρώσει το 16ο έτος της ηλικίας του. Ως ημέρα γέν¬ 
νησης λαμβάνεται η 1η Ιανουάριου του έτους γέννησης. Η ηλικία απο- 
δεικνύεται από την οικεία ληξιαρχική πράξη γέννησης ή σε περίπτωση 
έλλειψης τέτοιας από το οικείο μητρώο αρρένων. 

β) Να έχει συνάψει, σύμφωνα με τις κείμενες διατάξεις, σύμβαση, πα¬ 
ροχής υπηρεσιών (συμβόλαιο). 


Άρθρο 8 

Μετεγγραφή επαγγελματία ή ημιεπαγγελματία 
ή εκπαιδευομένου ποδοσφαιριστή 

1. Για την μετεγγραφή επαγελματία ή ημιεπαγγελματία ποδοσφαι¬ 
ριστή διαρκούντος συμβολαίου απαιτείται έγγραφη συναίνεση της 
Π.Α.Ε που ανήκει. Επίσης η οινωτέρω έγγραφη συναίνεση απαιτείται 
και για τους αλλοδαπούς ποδοσφαιριστές των Π.Α.Ε. που υποβιβάζο¬ 
νται, κατά τους οικείους κανονισμούς στη Γ’ Εθνική κατηγορία. 

2. Για τη μετεγγραφή επαγγελματία ή ημιεπαγγελματία ποδοσφαι¬ 
ριστή σε σωματείο ή εταιρεία της αλλοδαπής, απαιτείται έγγραφη συ¬ 
ναίνεση της Π.Α.Ε. που ανήκει και της Ε.Π.Ο. 

3. Για τη μετεγγραφή εκπαιδευομένου ποδοσφαιριστή απαιτείται έγ¬ 
γραφη, συναίνεση της Π.Α.Ε. που ανήκει. Επιτρέπεται η παραχώρηση 
με υποσχετική για δύο (2) το πολύ έτη εκπαιδευομένου ποδοσφαιριστή 
σε Π.Α.Ε. ή Σωματείο διαφορετικής κατηγορίας. 

Άρθρο 9 

Αποδέσμευση ημιεπαγγελματία ποδοσφαιριστή 

Ο ημιεπαγγελματίας ποδοσφαιριστής αποδεσμεύεται και είναι ελεύ¬ 
θερος να μετακινηθεί σε οποιαδήποτε άλλη Π.Α.Ε. ή σωματείο επιθυμεί 
στην περίπτωση που η Π.Α.Ε. στην οποία ανήκει δεν καταστήσει αυτόν 
σύμφωνα με τις κείμενες διατάξεις επαγγελματία ποδοσφαιριστή. 

Άρθρο 10 

Αποδέσμευση εκπαιδευομένου ποδοσφαιριστή 

1. Ο εκπαιδευόμενος ποδοσφαιριστής Π.Α.Ε. αποδεσμεύεται στις 
εξής περιπτώσεις: 

α) Μετά από απόφαση της Π.Α.Ε. στη οποία ανήκει. 

β) Αν, με τη συμπλήρωση του 20ου έτους της ηλικίας του ή με τη 
συμπλήρωση του χρόνου διάρκειας της παραχώρησής του με υποσχε¬ 
τική σύμφωνα με τις διατάξεις του άρθρου 8 παρ. 3 του παρόντος Κανο¬ 
νισμού, η Π.Α.Ε. δεν υπογράψει με αυτόν σύμβαση παροχής υπηρεσιών 
(συμβόλαιο) ως ημιεπαγγελματία ή επαγγελματία ποδοσφαιριστή. 

2. Ο σύμφωνα με την προηγούμενη παράγραφο αποδεσμευόμενος 
ποδοσφαιριστής είναι ελεύθερος να εγγραφεί ως ερασιτέχνης ή ημιεπαγ¬ 
γελματίας ή επαγγελματίας ποδοσφαιριστής σε οποιοδήποτε σωματείο 
ή Π.Α.Ε. επιθυμεί. 

Άρθρο 11 

Εγγραφές ερασιτεχνών ποδοσφαιριστών 
σε Π.Α.Ε. ως επαγγελματιών 

1. Με την επιφύλαξη των διατάξεων της επόμενης παραγράφου, οι 
ερασιτέχνες ποδοσφαιριστές οποιοσδήποτε αθλητικού σωματείου έχουν 
το δικαίωμα, χωρίς συναίνεση του σωματείου στη δύναμη του οποίου 
ανήκουν, να εγγραφούν ως επαγγελματίες ή ημιεπαγγελματίες ποδο¬ 
σφαιριστές σε Π.Α.Ε. της προτίμησής τους, έφόσον συμπλήρωσαν 
πλήρη πενταετία από την εγγραφή ή μετεγγραφή τους στο αθλητικό 
σωματείο. Στην περίπτωση αυτή η Π.Α.Ε. που εγγράφεται ο ποδοσφαι¬ 
ριστής έχει την υποχρέωση, διαφορετικά δεν εκδίδεται δελτίο ιδιότητας 
από την Ε.Π.Ο, να καταβληθεί, μέσω της Ε.Π.Ο., στο αθλητικό σωμα¬ 
τείο, για την κάλυψη των δαπανών δημιουργίας του ποδοσφαιριστή, το 
χρηματικό ποσό των δρχ. 5.000.000, που μπορεί να αναπροσαρμόζε¬ 
ται με απόφαση του αρμόδιου για θέματα αθλητισμού Υπουργού, δημο¬ 
σιευόμενη στην Εφημερίδα της Κυβέρνησης. Επίσης έχει την υποχρέ¬ 
ωση, σε περίπτωση μετεγγραφής του ποδοσφαιριστή αυτού σε άλλη 
Π.Α.Ε. ή σωματείο μέλος της Ε.Π.Α.Ε., η οποία γίνεται μέσα σε μία 
διετία από την κατά τα παραπάνω εγγραφή του, να την καταβάλει μέσω 
της Ε.Π.Ο., στο ερασιτεχνικό αθλητικό σωματείο, το 25% του χρημα¬ 
τικού ανταλλάγματος που παίρνει για τη μετεγραφή αυτή κατά το ποσό 
που υπερβαίνει τα όρια των 5.000.000 δρχ. 

2. Στις διατάξεις της προηγούμενης παραγράφου δεν υπάγονται οι 
ερασιτέχνες ποδοσφαιριστές: 

α) Των αθλητικών σωματείων - μελών της Ε.Π.Α.Ε. 

β) Των αθλητικών σωματείων, τα οποία υποβιβάζονται, σύμφωνα με 
τις κείμενες διατάξεις από τη Γ’ Εθνική κατηγορία σε ερασιτεχνική κα¬ 
τηγορία και για μία πλήρη ποδοσφαιρική περίοδο από τον υποβιβασμό 
τους. 

3. Οι Π.Α.Ε. δύνανται καθ’ όλη τη διάρκεια του έτους να συνάψουν 

συμβάσεις με ποδοσφαιριστές που ανήκουν στο σωματείο που τις ίδρυσε. 
Στους ανωτέρω ποδοσφαιριστές χορηγείται μετεγγραφή, μόνο με τη 
σύμφωνη γνώμη της αντίστοιχης Π.Α.Ε. η οποία κατατίθεται με τα δι- 
καιολογητικά της μετεγγραφής. 

4. Η διάταξη της παρ. 3 αφορά μόνο τους ποδοσφαιριστές που έχουν 
στη δύναμή τους τα σωματεία που ίδρυσαν τις Π.Α.Ε., μέχρι την έκδοση 
του παρόντος Κανονισμού. 

Άρθρο 12 

Χρησιμοποίηση εκπαιδευομένων ποδοσφαιριστών 

1. Οι εκπαιδευόμενοι ποδοσφαιριστές της Π.Α.Ε.: 

α) Συγκροτούν τις ομάδες παίδων, εφήβων - νέων της Π.Α.Ε. στην 
οποία ανήκουν. 

β) Μπορούν να περιλαμβάνονται στη δύναμη της Π.Α.Ε. που ανή¬ 
κουν εγγραφόμενοι ως ημιεπαγγελματίες ή επαγγελματίες ποδοσφαιρι¬ 
στές αυτής. 

γ) Μπορούν να χρησιμοποιούνται από την Π.Α.Ε. που ανήκουν, 
ύστερα από προηγούμενη ενημέρωση της Ε.Π.Α.Ε. στους επίσημους 
αγώνες της ομάδας επαγγελματιών σε περίπτωση ολικής ή μερικής 
αδυναμίας συγκρότησης αυτής για οποιοδήποτε λόγο περιλαμβανομέ- 
νης και της αποχής των ποδοσφαιριστών χωρίς υποχρέωση της Π.Α.Ε. 
για υπογραφή συμβολαίου με αυτούς ως επαγγελματιών ποδοσφαιρι¬ 
στών ή ημιεπαγγελμαιιών ποδοσφαιριστών της, ερασιτέχνες ποδοσφαι¬ 
ριστές που ανήκουν σε σωματεία που ίδρυσαν Π.Α.Ε. δύνανται να χρησι¬ 
μοποιούνται και ως εκπαιδευόμενοι από την Π.Α.Ε. για τρία χρόνια από 
την έκδοση του παρόντος, εκδιδομένου ειδικού δελτίου από την Ε.Π.Ο. 
και ως εκπαιδευόμενου κατόπιν βεβαιώσεως της Ε.Π.Α.Ε. 

Άρθρο 13 

Χρόνος διενέργειας εγγραφών και μετεγγραφών 
ποδοσφαιριστών Π.Α.Ε. 

1. Οι εγγραφές των εκπαιδευόμενων ποδοσφαιριστών της Π.Α.Ε. 
καθώς και των ποδοσφαιριστών των παρ. 3 και 4 του άρθρου 11 του 
παρόντος Κανονισμού ως ημιεπαγγελματιών και επαγγελματιών ποδο¬ 
σφαιριστών αυτής, γίνονται καθ’ όλη τη διάρκεια του έτους. 

2. Οι εγγραφές και μετεγγραφές ερασιτεχνών ποδοσφαιριστών ως 
επαγγελματιών ή ημιεπαγγελματιών ποδοσφαιριστών γίνονται κατά το 
από 1-15 Ιουλίου κάθε έτους χρονικό διάστημα. 

3. Οι από Π.Α.Ε. σε Π.Α.Ε μετεγγραφές ημιεπαγγελματιών και 
επαγγελματιών ποδοσφαιριστών καθώς και οι μετεγγραφές αλλοδαπών 
ποδοσφαιριστών γίνονται κατά τα από 1-15 Ιουλίου και 1-15 Δεκεμ¬ 
βρίου χρονικά διαστήματα κάθε έτους. 

4. Οι σε Π.Α.Ε. μετεγγραφές των αποδεσμευομένων ποδοσφαιρι¬ 
στών (επαγγελματιών - ημιεπαγγελματιών - εκπαιδευομένων) γίνονται 
κατά τα ίδια χρονικά διαστήματα που ορίζονται στην προηγούμενη πα¬ 
ράγραφο. 

5. Οι μετεγραφές εκπαιδευομένων ποδοσφαιριστών γίνονται από 1 - 
15 Ιουλίου κάθε έτους. 

Άρθρο 14 

Περιορισμοί μετεγγραφών 

Κυρώσεις 

1. Απαγορεύεται η μετεγραφή ή η εγγραφή ποδοσφαιριστή σε 
Π.Α.Ε. ή σωματείο Α' Εθνικής Κατηγορίας κατά το χρονικό διάστημα 
που γίνονται, μεταγραφές, αν δεν υπάρχει αντίστοιχη κενή θέση ποδο¬ 
σφαιριστή. 

2. Απαγορεύεται πριν από την έναρξη της μετεγγραφικής περιόδου 
χωρίς την έγγραφη συγκατάθεση Π.Α.Ε. στην οποία ανήκει ο ποδο¬ 
σφαιριστής οποιαδήποτε συμφωνία μεταξύ Π.Α.Ε. και ποδοσφαιριστή 
άλλης Π.Α.Ε. με σκοπό τη μεταγραφή του ποδοσφαιριστή, από την 
οποία θα προέκυπταν νομικές δεσμεύσεις. 

3. Μεταγραφές που γίνονται κατά παράβαση των διατάξεων αυτού 
του άρθρου είναι άκυρες, η δε συμμετοχή του ποδοσφαιριστή στους αγώ¬ 
νες αντικανονική. 


Άρθρο 15 

Διαδικασία Εγγραφής 
Επαγγελματιών Ποδοσφαιριστών 

1. Για την εγγραφή ποδοσφαιριστή, ως επαγγελματία, απαιτείται η 
υποβολή στην Ε.Π.Ο. με συστημένη επιστολή των παρακάτω δικαιολο- 
γητικών, σύμφωνα με τις προθεσμίες που ορίζονται κατά περίπτωση 
από το άρθρο 13. 

α. Αίτηση δελτίου, του πίνακα αίτησης δελτίου σε δύο αντίγραφα και 
δελτίου αθλητικής ιδιότητας και υγείας χορηγουμένων από την Ε.Π.Ο. 

β. Φωτοτυπία των δύο πλευρών της αστυνομικής ταυτότητας του 
ποδοσφαιριστή και αν δεν υπάρχει αυτή, βεβαίωση κατάθεσης δικαιολο- 
γητικών για την έκδοσή της. 

γ. Αντίγραφο ληξιαρχικής πράξης και αν δεν υπάρχει, πιστοποιητικό 
γεννήσεως, καθώς και έγγραφο συναίνεσης του πατέρα ή του επιτρό¬ 
που, για αυτούς που δεν έχουν συμπληρώσει το 21ο έτος της ηλικίας 
τους. 

δ. Υπεύθυνη δήλωση του Ν. 1599/1986 σχετικά με την υπογραφή 
συμβολαίου μετά της οποίας η εγγραφή Π.Α.Ε. Επικυρωμένο αντί¬ 
γραφο του Συμβολαίου διαβιβάζεται από την Ε.Π.Α.Ε. στην Ε.Π.Ο. 
σύμφωνα με αυτά που ορίζονται από τον Κανονισμό Επαγγελματιών 
Ποδοσφαιριστών. 

Άρθρο 16 

Διαδικασία Μετεγγραφής Επαγγελματιών 
Ποδοσφαιριστών 

1. Για την μετεγγραφή αμειβόμενου ή επαγγελματία ποδοσφαιριστή 
σε Π.Α.Ε. απαιτείται η υποβολή στην Ε.Π.Ο. με συστημένη επιστολή 
των παρακάτω δικαιολογητικών, σύμφωνα με τις προθεσμίες που ορί¬ 
ζονται κατά περίπτωση από το άρθρο 13: 

α. Αίτηση δελτίου. 

β. Υπεύθυνη δήλωση του Ν. 1599/1986 που αφορά στην υπογραφή 
συμβολαίου με την Π.Α.Ε. στην οποία μετεγγράφεται ο ποδοσφαιρι¬ 
στής. 

γ. Επικυρωμένο από την Ε.Π.Α.Ε. ως μόνης αρμοδίας αντίγραφο 
του συμβολαίου διαβιβάζεται στην Ε.Π.Ο., σύμφωνα με αυτά που ορί¬ 
ζονται από τον Κανονισμό Επαγγελματιών Ποδοσφαιριστών. 

δ. Πιστοποιητικό από το οποίο να προκύπτει ότι η Π.Α.Ε. που θέλει 
να αποκτηθεί η μετεγγραφή ποδοσφαιριστή, είναι ενήμερη φορολογικά 
και ασφαλιστικά. 

2. Κατά τα λοιπά εφαρμόζονται οι οικείες διατάξεις των Γ ενικών Κα¬ 
νονισμών της Ε.Π.Ο. 

Άρθρο 17 

Διαδικασία Εγγραφής ή Μετεγγραφής 
Αλλοδαπών ή Ομογενών Ποδοσφαιριστών 

1. Πρώτιστα, για την εγγραφή ή μετεγραφή σε Π.Α.Ε. αλλοδαπών ή 
ομογενών ποδοσφαιριστών απαιτείται η υποβολή στην Ε.Π.Ο. με συ¬ 
στημένη επιστολή των παρακάτω δικαιολογητικών, σύμφωνα με τις 
προθεσμίες που ορίζονται κατά περίπτωση από το άρθρο 13. 

α. Αίτηση δελτίου. 

β. Υπεύθυνη δήλωση του Ν. 1599/1986 που αφορά στην υπογραφή 
συμβολαίου με την Π.Α.Ε. στην οποία εγγράφεται ή μετεγγράφεται ο 
ποδοσφαιριστής. Επικυρωμένο αντίγραφο του συμβολαίου διαβιβάζεται 
από την Ε.Π.Α.Ε. στην Ε.Π.Ο. σύμφωνα με αυτά που ορίζονται από τον 
Κανονισμό Επαγγελματιών Ποδοσφαιριστών. 

γ. Πιστοποιητικό της ξένης Ομοσπονδίας σχετικό με την ελεύθερη 
μετεγγραφή του, που κατατίθεται στην ΕΠΟ καθ’ όλη τη διάρκεια της 
ποδοσφαιρικής περιόδου. 

Μέχρι να περιέλθει το πιστοποιητικό αυτό στην Ε.Π.Ο. απαγορεύεται 
η έκδοση του οικείου δελτίου ιδιότητας καθώς και να αγωνίζεται ο πο¬ 
δοσφαιριστής σε επίσημους αγώνες. 

Τυχόν τηλεγραφική ή με οποιοδήποτε άλλο τρόπο γνωστοποίηση της 
συγκατάθεσης της ξένης ομοσπονδίας δεν λαμβάνεται υπόψη. 

δ. Όσον αφορά τον ομογενή, χρειάζεται πιστοποιητικό της αρμόδιας 
ελληνικής αρχής ή των κατά τόπους προξενικών αρχών της Ελλάδας 
που να βεβαιώνει την ιδιότητα του ομογενή. 

ε. Πιστοποιητικό από το οποίο να προκύπτει ότι η Π.Α.Ε. που θέλει 
να αποκτήσει από μετεγγραφή ή εγγραφή αλλοδαπό ποδοσφαιριστή έχει 
φορολογική και ασφαλιστική ενημερότητα. 

2. Κατά τα λοιπά εφαρμόζονται οι οικείες διατάξεις των Γενικών Κα¬ 
νονισμών της Ε.Π.Ο. 

Άρθρο 18 

Απαράδεκτον της αιτήαεως, εγγραφής ή μετεγγραφής 
επαγγελματιών Ποδοσφαιριστών 

Η αίτηση εγγραφής ή μετεγγραφής του ποδοσφαιριστή απορρίπτεται 
ως απαράδεκτη εάν δεν συνυποβάλλονται με αυτήν όλα τα δικαιολογη- 
τικά των άρθρων 15, 16 και 17 του παρόντος, κατά περίπτωση με εξαί¬ 
ρεση του πιστοποιητικού της ξένης ομοσπονδίας, για την ελεύθερη με¬ 
τεγγραφή αυτού. 

Άρθρο 19 

Κυρώσεις για την υποβολή πολλαπλών αιτήσεων εγγραφής 
ή μετεγγραφής από Ποδοσφαιριστή 

1. Ο ποδοσφαιριστής που υπογράφει περισσότερες από μία αίτηση εγ¬ 
γραφής ή μετεγγραφής για διαφορετικές Π.Α.Ε. ή αθλητικά σωματεία 
τιμωρείται από την Ε.Π.Ο. με ποινή αποκλεισμού ενός (1) χρόνου από 
όλους τους αγώνες (επίσημους και φιλικούς) η οποία αρχίζει από την 
ημερομηνία υποβολής της δεύτερης αιτήσεως στην Ε.Π.Ο. 

2. Στην Π.Α.Ε. που ανήκει ο τιμωρούμενος ποδοσφαιριστής ευθύνε- 
ται για την τυχόν συμμετοχή του σε αγώνες από την ημερομηνία συστη¬ 
μένης επιστολής της Ε.Π.Ο. κοινοποιήσεως της σχετικής απόφασης. 

Άρθρο 20 

Έγκριση Εγγραφών - Μετεγγραφών από την Ε.Π.Ο. 

Έκδοση Δελτίου - Μητρώου Επαγγελματιών Ποδοσφαιριστών 

1. Η Ε.Π.Ο. μετά από έλεγχο των υποβαλλομένων δικαιολογητικών 
και αφού διαπιστώσουν ότι ο ενδιαφερόμενος ποδοσφαιριστής ανήκει 
στην Π.Α.Ε. που καταρτίστηκε το συμβόλαιο, προβαίνει στο χαρακτη¬ 
ρισμό του ποδοσφαιριστή, ως επαγγελματία, αφού γνωρίσει όλα τα σχε¬ 
τικά στην Ε.Π.Α.Ε. 

2. Η Ε.Π.Ο. μετά το χαρακτηρισμό του ποδοσφαιριστή ως επαγ¬ 
γελματία, προβαίνει στην αναγραφή αυτού στο ίδιο βιβλίο Μητρώου, 
για την τυχόν διαγραφή του από το Μητρώο Αμειβομένων ή Φιλάθλων 
Ερασιτεχνών Ποδοσφαιριστών και για την έκδοση τριπτύχου ειδικού 
δελτίου ταυτότητας (ιδιότητας και υγείας) επαγγελματία ποδοσφαιρι¬ 
στή. 

3. Η Ε.Π.Ο. μετά την έκδοση του ως άνω δελτίου, διαβιβάζει (1) ένα 
αντίτυπο προς την Ε.Π.Α.Ε. και δια μέσου αυτής στην ενδιαφερόμενη 
Π.Α.Ε. 


4. Τα δελτία βεβαιώσεως (ταυτότητας) ιδιότητας επαγγελματία πο¬ 
δοσφαιριστή είναι έντυπα διαφορετικού χρώματος από τα δελτία αμει- 
βομένων ή ερασιτεχνών ποδοσφαιριστών, που φέρουν πρόσφατη φωτο¬ 
γραφία του κατόχου, εμφανή την ιδιότητα του επαγγελματία ποδοσφαι¬ 
ριστή και να αναγράφονται με κεφαλαία γράμματα οι λέξεις «ΕΠΑΓ- 
ΓΕΛΜΑΤΙΑΣ ΠΟΔΟΣΦΑΙΡΙΣΤΗΣ» και να περιέχουν τουλάχιστον τα 
εξής στοιχεία: Επώνυμο, όνομα, όνομα πατρός, όνομα μητρός, ημερο¬ 
μηνία γεννήσεως, τόπος γεννήσεως, στην Π.Α.Ε. στην οποία ανήκει ο 
ποδοσφαιριστής η ημερομηνία που μπορεί να αγωνίζεται και τη χρο¬ 
νική διάρκεια του συμβολαίου του. 

5. ' Απαγορεύεται η έκδοση ειδικού δελτίου ταυτότητας ιδιότητας 
επαγγελματία ποδοσφαιριστή πριν περιέλθει στην Ε.Π.Ο. επικυρωμένο 
με τις ισχύουσες διατάξεις από την Ε.Π.Α.Ε. το συμβόλαιο του ποδο¬ 
σφαιριστή. 

Άρθρο 21 

Ανακοίνωση εκπαιδευομένων ποδοσφαιριστών στην 
Ε.Π.Ο. και την Ε.Π.Α.Ε. 

1. Οι Π.Α.Ε. είναι υποχρεωμένες να ανακοινώσουν στην Ε.Π.Ο. και 
την Ε.Π.Α.Ε. με συστημένη επιστολή τις εγγραφές οι οποίες έγιναν των 
εκπαιδευομένων ποδοσφαιριστών με τα πλήρη στοιχεία τους. Σε περί¬ 
πτωση παράλειψης της υποχρέωσης αυτής, ο εκπαιδευόμενος ποδο¬ 
σφαιριστής δεν έχει καμμία υποχρέωση απέναντι στην Π.Α.Ε. 

2. Η Ε.Π.Ο. καταρτίζει το Μητρώο των Εκπαιδευόμενων Ποδο¬ 
σφαιριστών κατά ποδοσφαιρική ανώνυμη εταιρεία και εκδίδει δελτίο 
ιδιότητος εκπαιδευόμενου ποδοσφαιριστή. 

Άρθρο 22 

Εφαρμογή των διατάξεων του παρόντος και για τα 
σωματεία μέλη της Ε.Π.Α.Ε. 

Για την εφαρμογή των διατάξεων του παρόντος τα αγωνιζόμενα στα 
πρωταθλήματα Α', Β’ και Γ’ Εθνικής Κατηγορίας σωματεία - μέλη της 
Ε.Π.Α.Ε. λογίζονται Π.Α.Ε. 

Η ισχύς του κανονισμού αυτού αρχίζει από τη δημοσίευσή του στην 
Εφημερίδα της Κυβερνήσεως. 

Αθήνα, 29 Νοεμβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

